ԳՐԱՆՑՎԱԾ Է ***Հավելված 6***

Կազմվել է՝ 14 փետրվարի 2023 թ. և բաղկացած է 9 թերթից

Տպագրված է ընդամենը \_\_\_\_\_\_\_\_\_\_ օրինակ ***Չարենցավան համայնքի ավագանու***

Օրինակ \_\_\_\_\_\_\_\_\_\_\_\_\_ ***2023 թվականի փետրվարի 14--ի***

Գրանցված է՝ ***թիվ 6-Ա որոշման***

Հայաստանի Հանրապետության

իրավաբանական անձանց պետական

ռեգիստրի տարածքային բաժնի

կողմից \_\_\_\_\_\_\_\_\_\_\_\_\_\_\_\_\_\_\_\_

Գրանցման թիվ \_\_\_\_\_\_\_\_\_\_\_\_\_\_

Վկայական \_\_\_\_\_\_\_\_\_\_\_\_\_\_\_\_\_\_\_\_\_\_ **Համայնքի ղեկավար** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Հարկ վճարողի հաշվառման համարը \_\_\_\_\_\_\_\_\_\_\_\_\_\_

Պետական ռեգիստրի **ՀԱԿՈԲ ՇԱՀԳԱԼԴՅԱՆ**

տարածքային բաժնի պետ`

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ**

**ՉԱՐԵՆՑԱՎԱՆ ՀԱՄԱՅՆՔԻ ՉԱՐԵՆՑԱՎԱՆ ՔԱՂԱՔԻ**

**«ՄԱՆԿԱՊԱՏԱՆԵԿԱՆ ՍՏԵՂԾԱԳՈՐԾՈՒԹՅԱՆ ԿԵՆՏՐՈՆ»**

**ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ**

**ՀՈԱԿ**

**ԿԱՆՈՆԱԴՐՈՒԹՅՈՒՆ**

**ՉԱՐԵՆՑԱՎԱՆ 2023թ․**

**I . ԸՆԴՀԱՆՈՒՐ ԴՐՈՒՅԹՆԵՐ**

**1.** Հայաստանի Հանրապետության Կոտայքի մարզի Չարենցավան համայնքի Չարենցավան քաղաքի «Մանկապատանեկան ստեղծագործության կենտրոն» համայնքային ոչ առևտրային կազմակերպություն, /այսուհետ՝ հաստատություն/ շահույթ ստանալու նպատակ չհետապնդող , իրավաբանական անձի կարգավիճակ ունեցող, կրթադաստիարակչական ծրագրեր իրականացնող համայնքային ոչ առևտրային կազմակրպություն է։

**2.** ՀՀ Կոտայքի մարզի Չարենցավան համայնքի «Մանկապատանեկան ստեղծագործության կենտրոն» համայնքային ոչ առևտրային կազմակերպությունը ստեղծվել է վերակազմավորման միջոցով, վերակազմակերպման արդյունքում և հանդիսանում է ՀՀ Կոտայքի մարզի Չարենցավան համայնքի Չարենցավան քաղաքի «Մանկապատանեկան ստեղծագործության կենտրոն» համայնքային ոչ առևտրային կազմակերպության ՀՈԱԿ-ի (գրանցամն համարը՝ 39․210․01746, գրանցման ամսաթիվը՝ 17․02․2009թ․ պետ․ ռեգիստրի վկայական համար՝ 03 Ա 084561) բյուջետային հիմնարկի իրավահաջորդը։

**3.** Հաստատությունն իր գործունեության ընթացքում ղեկավարվում է Հայաստանի Հանրապետության օրենսդրությամբ և սույն կանոնադրությամբ։

**4.** Հաստատության գտնվելու վայրն է ՝ Հայաստանի Հանրապետության Կոտայքի մարզ, Չարենցավան համայնք Չարենցավան քաղաք Օղակային փողոց 11/1։

**5.** Հաստատությունը, որպես սեփականություն, ունի առանձնացված գույք և իր պարտավորությունների համար պատասխանատու է այդ գույքով: Հաստատությունը կարող է իր անունից ձեռք բերել ու իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:

**6.** Հաստատությունն ունի Հայաստանի Հանրապետության զինանշանի պատկերով և իր` հայերեն անվանմամբ կլոր կնիք, ձևաթղթեր, խորհրդանիշ և այլ անհատականացման միջոցներ:

Հաստատության անվանումն է՝

**ա)** Հայերեն լրիվ՝ Հայաստանի Հանրապետության Կոտայքի մարզի Չարենցավան համայնքի Չարենցավան քաղաքի «Մանկապատանեկան ստեղծագործության կենտրոն» համայնքային ոչ առևտրային կազմակերպություն»։

**բ)** Հայերեն կրճատ՝ Չարենցավան համայնքի Չարենցավան քաղաքի «ՄՊՍԿ» ՀՈԱԿ

**գ)** Ռուսերեն լրիվ՝ «Центр детского творчества» Общины города Чаренцавана Котайкского марза Республики Армения», Общинная некомерческая Организация

**դ)** ռուսերեն կրճատ, «ЦДТ», ОНО общины Чаренцавана

**ե)** անգլերեն լրիվ՝ “Center of children's creativity“non commercial organization, Charentsavan, Region Kotayk, Republic of Armenia.

**զ)** անգլերեն կրճատ՝ “Center of children's creativity “NCO Charentsavan

**7.** Հաստատությունն ունի ինքնուրույն հաշվեկշիռ և բանկային հաշիվ:

**8.** Հաստատությունն այլ կազմակերպության հիմնադիր կամ մասնակից կարող է հանդիսանալ միայն հիմնադրի որոշմամբ:

**9.** Հաստատությունն իր գործունեության ընթացքում ղեկավարվում է Հայաստանի Հանրապետության Սահմանադրությամբ, «Պետական ոչ առևտրային կազմակերպությունների մասին», «Տեղական ինքնակառավարման մասին» և Հայաստանի Հանրապետության օրենքներով, այլ իրավական ակտերով և սույն կանոնադրությամբ (այսուհետ` կանոնադրություն):

**10.** Հաստատությունը Հայաստանի Հանրապետության օրենսդրությամբ սահմանված կարգով կարող է համագործակցել օտարերկրյա կրթական հաստատությունների և կազմակերպությունների հետ:

**11.** Հաստատությունում չեն թույլատրվում քաղաքական և կրոնական կազմակերպությունների ստեղծումն ու գործունեությունը:

**2**

**II. ՀԱՍՏԱՏՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿԸ**

**12.** Հաստատության գործունեության առարկան և նպատակները սովորողների ազատ ժամանցի կազմակերպման միջոցով նրանց երաժշտական ունակությունների զարգացման համար պայմաններ ստեղծելն է, նրանց հոգևոր-մշակութային, ստեղծագործական ունակությունների գեղագիտական դաստիարակությունը: Հաստատությունն ստեղծվում է մշակութային և նախնական մասնագիտական կրթություն իրականացնելու համար:

**13.** Հաստատությունն ապահովում է դպրոցականների նախասիրությունների, ունակությունների զարգացումը, երեխաների առողջության պահպանումն ու ամրապնդումը և վարքի շեղումների կանխարգելումը:

**14.** Հաստատության գործունեության հիմնական նպատակներն են՝

**ա)** նախնական մասնագիտական կրթության իրականացում

**բ)** արտադպրոցական գեղագիտական դաստիարակություն

**գ)** ազգային և համաշխարհային մշակութային ծանոթացում և ուսուցում, օժտված տաղանդավոր երեխաներին համապատասխան միջին և բարձրագույն ուսումնական հաստատություններում ուսումը շարունակելու համար նախապատրաստում

**դ)** մշակութային կրթության և գեղագիտական դաստիարակության տարբեր ձևերի վճարովի ուսուցում

**15.** Հաստատության գործունեությունը հիմնվում է ժողովրդավարության և մարդասիրության, հանրամատչելիության, ազգային ու համամարդկային արժեքների զուգորդման, անձի ազատ զարգացման, ինքնավարության և կրթության աշխարհիկ բնույթի սկզբունքների վրա:

**16.** Հաստատության հիմնական խնդիրներն են`

**ա)** մինչև 18 տարեկան սովորողների ստեղծագործական ունակությունների զարգացումը, հոգևոր, գեղագիտական, բնապահպանական և ֆիզիկական դաստիարակության ապահովումը` հաշվի առնելով նրանց պահանջմունքները, հետաքրքրությունները, հակումներն ու ընդունակությունները.

**բ)** մասնագիտական կողմնորոշման համար նպաստավոր պայմանների ստեղծումը.

**գ)** սովորողների հանգստի և ժամանցի կազմակերպումը, արդյունավետ պայմանների ապահովումը.

**դ)** դպրոցում ստացած գիտելիքների ամրապնդումն ու խորացումը, սովորողների տեսական գիտելիքների և գործնական ունակությունների փոխադարձ կապի ամրապնդումը, նրանց կարողությունների ու հմտությունների զարգացումը,

**ե)** համակողմանիորեն և ներդաշնակ զարգացած, հայրենասիրության, պետականության և մարդասիրության ոգով դաստիարակված անձի ձևավորումը:

**17.** Հաստատությունը կարող է զբաղվել հիմնադրի կողմից սահմանված ձեռնարկատիրական գործունեության հետևյալ տեսակներով`

**ա)** լրացուցիչ կրթադաստիարակչական ծրագրերի իրականացում,

**բ)** ցուցահանդեսների, տոնավաճառների կազմակերպում և կրթական գործունեության այլ տեսակներ:

Հաստատությունը լիցենզավորման ենթակա գործունեության տեսակներով կարող է զբաղվել միայն լիցենզիայի հիման վրա:

**III. ՀԱՍՏԱՏՈՒԹՅԱՆ ՏԵՍԱԿՆԵՐԸ ԵՎ ՈՒՍՈՒՄՆԱԴԱՍՏԻԱՐԱԿՉԱԿԱՆ ԳՈՐԾՈՒՆԵՈՒԹՅՈՒՆԸ**

**18.** Հաստատությունն իր ուղղությանը համապատասխան մանկապատանեկան ստեղծագործական կենտրոն է, որն իրականացնում է կրթադաստիարակչական ծրագրեր՝ համաձայն կանոնադրության։

**3**

**19.** Հաստատությունում ուսումնական աշխատանքները կազմակերպվում են ուսումնական պլանների, ուսումնական ծրագրերի և ժամանակացույցին համապատասխան:

**20.** Հաստատությունը մշակում է գործունեության իր ծրագրերը` հաշվի առնելով սաների հետաքրքրություններն ու հակումները, ընտանիքի և կրթական համակարգի պահանջները:

**21.** Սաներն ընդգրկվում են հաստատության նույն կամ տարբեր տարիքային միավորումներում (խմբերում): Յուրաքանչյուր սան իրավունք ունի ընդունվելու իր նախընտրած խմբակը:

**22.** բոլոր միավորումներում (խմբերում)

պարապմունքները պետք է լինեն շաբաթական 2-3 անգամ, ընդ որում, յուրաքանչյուր միավորումում պետք է ընդգրկվի առնվազն 7-12 երեխա /ուսումնական պլանի համաձայն/:

**23.** Հաստատությունը գործում է ամբողջ տարվա ընթացքում: Ուսումնական տարին սկսվում է սեպտեմբերի 1-ից: Հաստատությունում սահմանվում է հնգօրյա ուսումնական շաբաթ` երկու հանգստյան օրով (շաբաթ և կիրակի) ըստ ուսումնական պլանի:

**IV. ՀԱՍՏԱՏՈՒԹՅԱՆ ԿԱՌԱՎԱՐՈՒՄԸ**

**24.** Հաստատության կառավարումն իրականացնում է հիմնադիրը՝ Չարենցավան համայնքի ղեկավարը, գործադիր մարմինը` հաստատության տնօրենը:

**25.** Հաստատության ուսումնական աշխատանքի արդյունավետ կազմակերպման նպատակով ձևավորվում է խորհրդակցական մարմին` մանկավարժական խորհուրդ, որի կազմում ընդգրկվում են մանկավարժական աշխատողներ, կարող են ընդգրկվել նաև հիմնադրի և ծնողների երկուական ներկայացուցիչներ: Համայնքի և ծնողների հետ արդյունավետ համագործակցության նպատակով հաստատությունում կարող են ստեղծվել ծնողական, հոգաբարձուների և այլ խորհուրդներ: Մանկավարժական խորհուրդն իր լիազորության սահմաններում քննարկում և առաջարկություններ է ներկայացնում՝

**ա)** հաստատության գործունեության հիմնական ուղղությունների և կրթական ծրագրերի, առաջադրված խնդիրների իրականացման ձևերի ու միջոցների վերաբերյալ.

**բ)** ուսումնական պլանների ու ծրագրերի վերաբերյալ` ելնելով հաստատության հիմնական խնդիրներից, նպատակներից, կադրային և նյութական հնարավորություններից, սաների ու նրանց ծնողների հետաքրքրություններից.

**գ)** լրացուցիչ կրթական ծրագրերի և առաջավոր փորձի տարածման վերաբերյալ.

**դ)** մանկավարժական աշխատողների որակավորման բարձրացման և խրախուսման վերաբերյալ:

**ե)** խորհրդի նիստը հրավիրվում է առնվազն եռամսյակը մեկ անգամ:

**զ)** խորհրդի որոշումներն ընդունվում են ձայների պարզ մեծամասնությամբ:

**է)** խորհրդի նիստերը նախագահում է հաստատության տնօրենը:

**26.** Հաստատության հիմնադիրն ունի հաստատության գործունեությանը և կառավարմանը վերաբերող ցանկացած հարց վերջնական լուծելու իրավունք` բացառությամբ օրենքով նախատեսված դեպքերի:

**27.** Հաստատության հիմնադրի բացառիկ լիազորություններն են`

**ա)** հաստատության հիմնադրումը.

**բ)** հաստատության գործունեության առարկայի և նպատակների, այդ թվում` նրա կողմից իրականացվող ձեռնարկատիրական գործունեության տեսակների սահմանումը.

**4**

**գ)** հաստատությանը սեփականության իրավունքով հանձնվող և (կամ) ամրացվող՝ համայնքին պատկանող գույքի կազմի հաստատումը

**դ)** հաստատության կանոնադրության հաստատումը և դրանում փոփոխությունների կատարումը.

**ե)** հաստատության կառավարման համակարգի սահմանումը

**զ)** հաստատության վերակազմակերպումը և լուծարումը.

**է)** լուծարման հանձնաժողովի նշանակումը և լուծարման հաշվեկշռի հաստատումը

**ե)** Հայաստանի Հանրապետության օրենսդրությամբ և սույն կանոնադրությամբ նախատեսված այլ հարցերի

լուծումը:

**28.** Համայնքի ղեկավարն իրականացնում է հաստատության ընդհանուր կառավարումը , ապահովում նրա բնականոն գործունեությունը և պատասխանատվություն կրում դրանց չկատարման կամ ոչ պատշաճ կատարման համար:

**29.** Համայնքի ղեկավարը՝

**ա)** սույն կանոնադրությամբ սահմանված կարգով իրականացնում է հաստատության կառավարման մարմինների ձևավորումը և նրանց լիազորությունների վաղաժամկետ դադարեցումը

**բ)** վերահսկողություն է իրականացնում հաստատության գործունեության նկատմամբ

**գ)** կասեցնում կամ ուժը կորցրած է ճանաչում հաստատության տնօրենի՝ Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները.

**դ)** լսում է հաստատության գործունեության մասին հաշվետվություններ, քննում դրա գործունեության վերստուգման արդյունքները.

**ե)** վերահսկողություն է իրականացնում հաստատությանն ամրացված պետական սեփականության օգտագործման և պահպանության նկատմամբ.

**զ)** համայնքի ավագանու որոշմամբ՝ հաստատության կանոնադրությամբ նախատեսված դեպքերում համաձայնություն է տալիս իր գույքի օտարման կամ վարձակալության հանձնման համար.

**է)** հաստատում է հաստատության տարեկան հաշվետվությունները և տարեկան հաշվեկշիռը

**ը)** կազմում է հաստատության հաստիքացուցակը ու ծախսերի նախահաշիվը և դրանք ներկայացնում ավագանու հաստատմանը

**թ)** իրականացնում է օրենքով, հիմնադրի որոշումներով և հաստատության կանոնադրությամբ նախատեսված այլ գործառույթներ.

**30.** Հաստատության տնօրենն իրականացնում է հաստատության ընթացիկ գործունեության ղեկավարումը: Տնօրենը պաշտոնի նշանակում և պաշտոնից ազատում է Հայաստանի Հանրապետության օրենսդրությամբ և սույն կանոնադրությամբ սահմանված կարգով:

Տնօրենն օրենքներով, համայնքի ղեկավարի, ավագանու որոշումներով, սույն կանոնադրությամբ և իրեն վերապահված լիազորությունների սահմաններում ղեկավարում է հաստատության գործունեությունն ու կրում պատասխանատվություն օրենքների, այլ իրավական ակտերի, համայնքի ղեկավարի որոշումների, սույն կանոնադրության և կնքված պայմանագրերի` պահանջները չկատարելու կամ ոչ պատշաճ կատարելու համար:

**31.** Տնօրենը`

**ա)** առանց լիազորագրի հանդես է գալիս հաստատության անունից, ներկայացնում նրա շահերը և կնքում գործարքներ.

**բ)** նախագահում է հաստատության մանկավարժական խորհրդի նիստերը.

**գ)** Հայաստանի Հանրապետության օրենսդրությամբ, համայնքի ղեկավարի և ավագանու որոշումներով ու սույն կանոնադրությամբ սահմանված կարգով տնօրինում է հաստատության գույքը, այդ թվում` ֆինանսական միջոցները.

**5**

**դ)** տալիս է հաստատության անունից հանդես գալու լիազորագրեր, այդ թվում` վերալիազորման իրավունքով լիազորագրեր.

**ե)** աշխատանքի նշանակում ու աշխատանքից ազատում է հաստատության աշխատողներին, նրանց նկատմամբ կիրառում խրախուսման միջոցներ և նշանակում կարգապահական տույժեր.

**զ)** բանկերում բացում է հաշվարկային հաշիվներ.

**է)** կատարում է աշխատանքի բաշխում վարչական աշխատողների միջև.

**ը)** առաջարկության տեսքով համայնքի ղեկավարին է ներկայացնում հաստատության կառուցվածքը և կառուցվածքային ստորաբաժանումների իրավասությունները

**թ)** օրենքով և սույն կանոնադրությամբ սահմանված իր լիազորությունների սահմաններում արձակում է հրամաններ, հրահանգներ, տալիս պարտադիր կատարման համար ցուցումներ և վերահսկում դրանց կատարումը.

**ժ)** իրականացնում է մանկավարժական կադրերի և սպասարկող անձնակազմի ճիշտ ընտրություն և անհրաժեշտ պայմաններ ստեղծում նրանց մասնագիտական մակարդակի բարձրացման համար.

**ժա)** վերահսկողություն է իրականացնում հաստատության աշխատողների կողմից իրենց աշխատանքային

պարտականությունների կատարման նկատմամբ.

**ժբ)** ապահովում է ներքին աշխատանքային կարգապահության կանոնների, աշխատանքի պաշտպանության և անվտանգության տեխնիկայի պահպանումը.

**ժգ)** գույքային պատասխանատվություն է կրում իր մեղքով հաստատությանը պատճառած վնասի համար

**ժդ)** իրականացնում է Հայաստանի Հանրապետության օրենսդրությանը չհակասող և հաստատության կառավարման մյուս մարմիններին չվերապահված այլ լիազորություններ:

**32.** Տնօրենի բացակայության դեպքում, համայնքի ղեկավարի գրավոր կարգադրության համաձայն, տնօրենի լիազորություններն իրականացնում է հաստատության աշխատակիցներից մեկը:

**33.** Հաստատության տնօրենի` տնտեսական աշխատանքի գծով տեղակալը` (տնտեսվար),

**ա)** պատասխանատու է հաստատության շենքի և գույքի պահպանման, ուսումնական գործընթացի նյութատեխնիկական ապահովման, հաստատության սանիտարահիգիենիկ ու բարեկարգ վիճակի, հաստատության ուսումնական պարապմունքներին` դասասենյակների ժամանակին նախապատրաստման, հակահրդեհային պաշտպանության և սպասարկող անձնակազմի աշխատանքի կազմակերպման համար.

**բ)** միջոցներ է ձեռնարկում հաստատության ուսումնանյութական բազան հարստացնելու և ամրապնդելու համար:

**34.** Խմբակի /խմբի/ ղեկավարը՝ խմբակավար- խմբավարը

**ա)** դաստիարակչական աշխատանք է կատարում իր խմբակի սաների շրջանում` սերտորեն համագործակցելով մյուս խմբակավարների հետ.

**բ)** ապահովում է սովորողների նկատմամբ հաստատության և ընտանիքի մանկավարժական պահանջների միասնությունը.

**գ)** իրականացնում է խմբակի համար սահմանված գործավարությունը, հաստատության տնօրինությանը ներկայացնում սովորողների հաճախումների և վարքի մասին տեղեկություններ.

**դ)** կազմակերպում է սովորողների առողջության ամրապնդմանն ու ֆիզիկական զարգացմանը նպաստող միջոցառումներ, մրցույթներ, նպատակային էքսկուրսիաներ, շրջագայություններ.

**ե)** արգելում է բոլոր այն նախաձեռնությունները, որոնք կարող են սաների առողջության, կյանքի համար վտանգ պարունակել կամ խաթարել ուսումնադաստիարակչական աշխատանքների իրականացումը:

**V. ՀԱՍՏԱՏՈՒԹՅԱՆ ԿՐԹԱԴԱՍՏԻԱՐԱԿՉԱԿԱՆ ԳՈՐԾԸՆԹԱՑԻ ՄԱՍՆԱԿԻՑՆԵՐԸ**

**6**

**35.** Հաստատության կրթադաստիարակչական գործընթացի մասնակիցները որպես կանոն մինչև 18 տարեկան սաներն են, նրանց ծնողները (նրանց օրինական ներկայացուցիչները), մանկավարժական աշխատողները:

**36.** Երեխաների ընդունելության ժամանակ հաստատության տնօրինությունը պարտավոր է ծնողներին (նրանց օրինական ներկայացուցիչներին) ծանոթացնել հաստատության կանոնադրությանը և այլ փաստաթղթերի,

որոնք կանոնակարգում են մանկապատանեկան հաստատության գործունեությունը: Երեխաների իրավունքները և պարտականությունները սահմանվում են համապատասխան պայմանագրային հիմունքներով ու հաստատության ներքին կարգապահական կանոններով:

**37.** Սաների ծնողների (նրանց օրինական ներկայացուցիչների) իրավունքներն ու պարտականությունները կարգավորվում են հաստատության կանոնադրությամբ և այլ իրավական ակտերով:

**38.** Հաստատության անձնակազմի համալրման կարգը կանոնակարգվում է նրա կանոնադրությամբ:

**39.** Մանկավարժական աշխատանքի ընդունվում են այն անձինք, ովքեր, ըստ մասնագիտության, ունեն անհրաժեշտ մասնագիտական-մանկավարժական որակավորում:

**40.** Հաստատության մանկավարժն իրավունք ունի մասնակցելու հաստատության կառավարմանը, համատեղությամբ կատարելու գիտական, ստեղծագործական և մանկավարժական բնույթի աշխատանքներ:

**41.** Հաստատության մանկավարժական և մյուս աշխատողների իրավունքներն ու պարտականությունները սահմանվում են Հայաստանի Հանրապետության օրենսդրությանը համապատասխան, հաստատության կանոնադրությամբ և աշխատանքային պայմանագրով:

**42.** Հաստատության մանկավարժական աշխատողները պարտավոր են ապահովել կրթադաստիարակչական ծրագրերի կատարումը:

**43.** հաստատության մանկավարժական և մյուս աշխատողների իրավունքներն ու պարտականությունները սահմանվում են Հայաստանի Հանրապետության օրենսդրությանը համապատասխան, հաստատության կանոնադրությամբ, աշխատանքային պայմանագրով և ներքին կարգապահական կանոններով:

**44.** Հաստատությունում արգելվում է սաների նկատմամբ հոգեկան և ֆիզիկական բռնության գործադրումը:

**45.** Սանը պարտավոր է`

**ա)** բարեխղճորեն սովորել,

**բ)** խնամքով վերաբերվել հաստատության գույքին,

**գ)** հարգել հաստատության սաների և աշխատողների իրավունքներն ու արժանապատվությունը,

**դ)** պահպանել հաստատության ներքին կարգապահական կանոնները:

**VΙ. ՀԱՍՏԱՏՈՒԹՅԱՆ ՍԵՓԱԿԱՆՈՒԹՅՈՒՆԸ, ՆՐԱՆ ԱՄՐԱՑՎԱԾ ԳՈՒՅՔԸ ԵՎ ՖԻՆԱՆՍԱՏՆՏԵՍԱԿԱՆ ԳՈՐԾՈՒՆԵՈՒԹՅՈՒՆԸ**

**46.** Հաստատության սեփականությունը ձևավորվում է հաստատության հիմնադրման ժամանակ և հետագայում հիմնադրի կողմից սեփականության իրավունքով նրան հանձնվող, ինչպես նաև հաստատության գործունեության ընթացքում արտադրված և ձեռք բերված գույքից:

**47.** Հաստատությունն իրավունք ունի օրենքին, հիմնադրի որոշումներին և (կամ) իր կանոնադրությանը համապատասխան իր հայեցողությամբ տիրապետելու, տնօրինելու և օգտագործելու սեփականության իրավունքով իրեն պատկանող գույքը՝ առանց օտարման իրավունքի:

**48.** Հաստատության սեփականության պահպանման հոգսը կրում է հաստատությունը:

**49.** Հաստատության սեփականության վրա կարող է տարածվել բռնագանձում՝ միայն դատական կարգով:

**7**

**50.** Հիմնադիրն իրավունք ունի վերցնելու իր կողմից հաստատությանն ամրացված գույքը:

**51.** Հաստատությունն իրավունք չունի ամրացված գույքը կամ դրա նկատմամբ իր իրավունքները օտարելու, գրավ դնելու, անհատույց օգտագործման հանձնելու:

**52.** Հաստատությունն իրավունք չունի իրեն ամրացված գույքը հանձնելու վարձակալության, բացառությամբ հիմնադրի և ավագանու սահմանված դեպքերի:

**ա)** մանկապատանեկան ստեղծագործական կենտրոնի տարածքի օգտագործման տրամադրման կարգը , վարձավճարի չափը և այլ պայմանները սահմանում է համայնքի ավագանին՝ համայնքի ղեկավարի ներկայացմամբ: Ամրացված գույքի օգտագործման արդյունքում հաստատության ստացած եկամուտները հաստատության սեփականությունն են, բացառությամբ ամրացված գույքի վարձակալությունից գոյացած վճարներից, որոնք սահմանված կարգով

ուղղվում են համայնքային բյուջե: Հաստատությանն ամրացված գույքի օգտագործման ընթացքում առաջացած անբաժանելի բարելավումները հիմնադրի սեփականությունն են:

**բ)** Հաստատության լուծարման դեպքում նրա գույքի օգտագործման և տնօրինման կարգը որոշում է համայնքի ավագանին:

**53.** Հաստատությունը Հայաստանի Հանրապետության օրենսդրությամբ սահմանված կարգով տնօրինում է իր ֆինանսական միջոցները:

**54.** Հաստատությունը ֆինանսավորում է հիմնադիրը: Հաստատության ֆինանսական միջոցները գոյանում են համայնքի բյուջետային և Հայաստանի Հանրապետության օրենսդրությամբ չարգելված լրացուցիչ աղբյուրներից:

**55.** Հաստատության ֆինանսավորման լրացուցիչ աղբյուրներն են`

**ա)** Հայաստանի Հանրապետության կառավարության սահմանած կարգով վճարովի կրթադաստիարակչական ծառայությունների մատուցումից ստացված միջոցները.

**բ)** բարեգործական, նպատակային ներդրումները, Հայաստանի Հանրապետության և օտարերկրյա կազմակերպությունների ու քաղաքացիների նվիրատվությունները.

**գ)** Հայաստանի Հանրապետության օրենսդրությամբ չարգելված և հաստատության կանոնադրական խնդիրներին չհակասող գործունեությունից ստացված միջոցները:

**56.** Հաստատության գործունեության տարեկան ֆինանսական հաշվետվությունների հավաստիությունը կարող է ենթարկվել աուդիտի (վերստուգման)` լիազոր մարմնի կողմից ընտրված աուդիտորի կամ հիմնադրի կողմից:

**57.** Հաստատությունը շահույթը նպատակաուղղում է իր կանոնադրական խնդիրների իրականացմանը, նյութատեխնիկական բազայի ամրապնդմանը, աշխատողների սոցիալական հարցերի բարելավմանը:

**58.** Հաստատությունը հարկերը, տուրքերը և պարտադիր այլ վճարներ վճարում է շահույթ ստանալու նպատակ չհետապնդող (ոչ առևտրային) կազմակերպությունների համար նախատեսված կարգով ու չափով:

**VII. ՀԱՍՏԱՏՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ**

**59.** Հաստատությունը վերակազմակերպվում և լուծարվում է Հայաստանի Հանրապետության օրենսդրության համաձայն:

**60.** Հաստատության լուծարման դեպքում հաստատության պարտատերերի պահանջների բավարարումից հետո մնացած գույքն ուղղվում է Հայաստանի Հանրապետության պետական բյուջե:

**8**

**61.** Հաստատությունը կարող է վերակազմակերպվել և լուծարվել Հիմնադրի որոշմամբ՝ Հայաստանի Հանրապետության օրենսդրությամբ սահմանված կարգով: Հաստատությունը կարող է լուծարվել նաև սնանկության հետևանքով, իսկ օրենքով նախատեսված դեպքերում նաև դատական կարգով:

**62**. Հաստատության լուծարմամբ նրա գործունեությունը դադարում է՝ առանց իրավունքներն ու պարտականություններն իրավահաջորդության կարգով այլ անձանց անցնելու:

**VIIΙ. ԵԶՐԱՓԱԿԻՉ ԴՐՈՒՅԹՆԵՐ**

**63.** Այն բոլոր հարցերը, որոնք սույն կանոնադրությամբ չեն կարգավորվել, կարգավորվում են Հայաստանի Հանրապետության օրենսդրությամբ՝ ՀՀ Սահմանադրությամբ կամ այլ օրենքներով և հիմնադրի որոշումներով:

**9**